**Nebun de poezie**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Joc șah cu îngerul de pază

eternitatea să treacă mai ușor

eu mut un cântec el o rază

cât Dumnezeu nu este la vizor

Eternitatea să treacă mai ușor

și azi vă iert în câte-o poezie

și la tăcere cum n-am spor

mă-mpart la toți fir-ar să fie

Și azi vă iert în câte-o poezie

eu mut un cântec el o rază

tablă de șah să fiu o veșnicie

mai joc cu îngerul de pază

Eternitatea trece mai ușor

el mut-o doină eu un dor

Costel Zăgan, CEZEISME II